《下蔡镇夜憩文珠寺闻野歌有献胡山人诗者得江字》
明代·唐伯元

十二连城淮水泷，州来曾是古名邦。烟收万井月明夜，人坐空山秋满江。

但有梵音存古刹，何须野曲送新腔。忽传有客题诗句，可是鹿门人姓庞。

作者简介：（1540—1598）明广东澄海人，字仁卿。万历二年进士。历知万年、泰和二县，有惠政。官至南京吏部文选司郎中，佐尚书孙丕扬澄清吏治，苞苴不及其门。受业于永丰吕怀，深疾王守仁新说，上疏反对守仁从祀文庙。有《二程年谱》等。